Voordeel van die twyfel vir Cyril | Netwerk24
Motorfietsryer sonder rybewys teen 248 km/h gevang
Die Vrystaatse departement van polisie, paaie en vervoer het 'n ernstige waarskuwing uitgereik nadat 'n motorfietsryer sonder 'n rybewys tussen Odendaalsrus en Welkom teen 248 km/h afgetrek is.
Bendebaas Staggie dood in koeëlreën voor sy huis
Rashied Staggie, stigterslid en leier van die berugte Hard Livings-bende in Kaapstad, is Vrydag in Londonweg in Soutrivier doodgeskiet, op dieselfde plek waar Pagad-lede sy tweelingbroer, Rashaad, in Augustus 1996 geskiet en lewend aan die brand gesteek het.
Stropers in Krugerwildtuin doodgeskiet
Twee renosterstropers is Donderdag in die Krugerwildtuin doodgeskiet en 'n vemeende makker is in hegtenis geneem.
Peperduur Steyn se naam in hoed vir IPL in 2020
Altesaam 23 Suid-Afrikaners het die finale lys van krieketspelers vir volgende week se Indiese Premierliga-veiling in Kolkata gehaal.
Vuiste klap van New York tot in Kampsbaai
Daar word Maandag twee bokstoernooie plaaslik aangebied wat heelwat belangstelling gaande maak, maar dié naweek is dit eers die man vir wie die legendariese Manny Pacquiao glo van weghardloop, wat in New York aan die beurt kom.
Baghdatis keer terug na baan as breier
Vyf maande nadat Marcos Baghdatis sy raket weggepak het, het hy aangekondig dat hy in 'n nuwe hoedanigheid na die tennisbaan gaan terugkeer.
Discovery mag nie meer in advertensies aandui dat diegene wat by sy nuwe bank aansluit, 'n iPhone gaan ontvang nie.
In 'n oorwinning vir mense met korttermynskuld het die hooggeregshof in Kaapstad Vrydag duidelik uitgespel hoe die Nasionale Kredietwet toegepas moet word.
Handelsvrede wink glo tussen VSA en China
Ná 17 maande van die oor-en-weer-verhogings van invoertariewe tussen Amerika en China is 'n handelsooreenkoms tussen dié twee lande reg om onderteken te word, berig Sky News.
Wat beteken die reuse-oorwinning wat die Konserwatiewe Party pas in die Britse verkiesing behaal het? Leopold Scholtz ontleed die implikasies van die uitslag.
Pieter-Dirk Uys oefen vir 'Olimpiese ondervinding'
Die satirikus Pieter-Dirk Uys gaan tien van sy gunsteling-solovertonings in die laaste lekseltjie van die jaar opvoer ter voorbereiding vir 'n "Olimpiese ondervinding" wat in 2020 op hom wag.
Die Mzansi-jeugkoor (MYC) en 12 van Suid-Afrika se topsangers, onder andere Coenie de Villiers en Corlea Botha, het kort voor Kersfees 'n hartroerende verwerking van "Stille nag" uitgereik.
Charlize wys per ongeluk meer as net been
Die Suid-Afrikaanse aktrise Charlize Theron was Woensdagaand so opgewonde dat sy per ongeluk meer gewys het vir 'n vertrek vol mense as wat sy wou.
Deur Barnard Beukman 19 Desember 2017 00:00
Wat 'n verligting.
En dit is 'n innerlike stryd om te bepaal waaroor die verligting die grootste is: Cyril Ramaphosa se oorwinning om ANC-president te word of dr. Nkosazana Dlamini-Zuma wat die magsbus gemis het as die gesig van staatskaping.
Maar die verligting is ten tyde van die aankondiging al gaande getemper deurdat hy 'n erg verdeelde topses kry om mee te werk, wat korrupte figure, soos Ace Magashule, insluit.
Die aantal Suid-Afrikaners wat vir Ramaphosa duim vasgehou het, is binne en buite die ANC 'n uiteenlopende meerderheid wat oor baie kwessies onoorbrugbare verskille het.
Dit kan dus nou gebeur nou dat elkeen hulle reeds indink hoe die land se nuwe invloedrykste politikus hul idees in werking gaan stel. Ramaphosa kan nie net beoordeel word aan elkeen se eie verwagtinge nie. Hy moet beoordeel word in sy konteks as ANC-leier. En gaan hy nou soos in enige demokrasie die beweegruimte vra om sy beoogde rigting aan te dui. Almal kry wel kans om in die 2019-verkiesing daaroor uitspraak te gee. Sonder om klakkeloos mee te doen aan die oormaat "Dit-is-wat-Cyril-nou-moet-doen"-wenslysies wat ons die volgende dae en weke gaan verswelg, is hier tog vyf beginsels waaroor hy dopgehou behoort te word as hy sy termyn se fondamente gaan begin gooi: Erkenning van en respek vir die oppergesag van die Grondwet;) Openlike ondersteuning van die regbank se onafhanklike rol;) Onmiskenbare stappe om die ekonomiese groeikoers te versnel;) Daadwerklike stappe teen korrupsie en staatskaping; en) Goeie regering en dienslewering.
Oor hoe dit bereik moet word en met watter detail daarop voortgebou moet word, gaan die wenslysies sekerlik uiteenlopend wees.
Maar 'n taaklysie vir die eerste 100 dae kan die volgende insluit: Kry Jacob Zuma uit die presidensie en maak die kabinet skoon van staatskapers en onbevoegdes;) Stel 'n nuwe minister van finansies aan. (Pravin Gordhan is welkom vir 'n derde ronde.);) Stel 'n nuwe direkteur van nasionale vervolging aan;) Draai die kernkragplan die nek om;) Stel die kommissie van ondersoek na staatskaping aan;) Kry 'n werkbare alternatief vir ­Zuma se politiekery oor studiehulp vir arm studente; en) Kondig 'n ingrypingsplan aan vir Eskom, Transnet en die SAL.
En daarna sal die detail volg oor doeltreffende regering, herprioritisering van staatsuitgawes, voedselsekerheid en duidelikheid oor grondhervorming, die skoolonderwyskrisis, die waterkrisis, misdaad en vele meer.
Daar is diegene wat meen Ramaphosa se laaglêtaktiek oor belangrike kwessies en geskilpunte die afgelope twee jaar bewys hy is ook maar 'n oorlewingspolitikus eerder as 'n beginselvaste leier. Moontlik het hy geoordeel dit is wat nodig is om tot by gister se oorwinning te kom. En kon 'n gouer uitdaag van Zuma hom na die politie-ke woestyn ontspoor het. Dus was die kritieke stryd teen Zuma juis oor die leierskap, kon hy geoordeel het.
Maar hy is darem deur die jare al as vakbondleier, onderhandelaar, politikus en sakeman getoets. In die plaaslike konteks, vir wat dit werd mag wees en met waarskynlik geen uitdagende standaard nie, is hy een van dié wat kop bo skouers uitstaan. Of hy met die verdeelde topses die nodige kan vermag en moontlik 'n verlamde leier gaan wees, is onduidelik. Maar vir eers kry hy 'n ongeduldige voordeel van die twyfel. Beukman is redakteur van Beeld.